Utenio akmuo

Utenio akmuo – masyvus riedulys, valstybinis gamtos paveldo objektas (nuo 1964 m.), esantis Utenos rajone, Leliūnų seniūnijoje, Viskėnų kaime. Akmuo tamsiai pilkas, pailgas.Gediminas Isokas. Lietuvos gamtos paminklai. – Vilnius: Mintis, 1995, 344 psl.
miniatiūra|220px|left|Akmuo iš arti

Akmuo stūkso apie 1,8 km į rytus nuo Pakalnių, pasiekiamas pasukus iš kelio  į rytus apie 0,4 km. Riedulys guli atviroje vietovėje prie pat žvyrkelio, tarp pakelės krūmokšnių. Pažymėtas informacine lenta. 

1989 m. liepos mėn. Geologijos tarnybos duomenimis,Lietuvos geologijos tarnyba. Geotopai (išrašas). Informacija apie geotopą Utenio akmens būklė buvo įvertinta kaip palyginti gera, jo paviršius apkerpėjęs, šiaurinis šonas apsamanojęs. Riedulys gulėjo prie kaimo keliuko (3 m į pietus nuo jo), kalvos lėkšto šlaito apačioje, pievos pakraštyje. Prie pat riedulio augo apie 4 m aukščio laukinė kriaušė su nugenėtomis apatinėmis šakomis, kurios gožtų akmenį. Už 1-2 m nuo paminklinio riedulio, pievos žolėse, skendėjo apie 15 vidutinio dydžio riedulių ir dar kažkiek smulkesnių akmenų, matyt, surinktų iš aplinkinių dirvų.

Riedulys paskelbtas valstybės saugomu Gamtos apsaugos komiteto prie Lietuvos TSR Ministrų Tarybos 1964 m. kovo 27 d. įsakymu Nr. 76. Pagrindiniai duomenys:Saugomų teritorijų valstybės kadastras stk.am.lt
 aukštis 2,05 m
 ilgis 3,25 m
 plotis 2,00 m
 perimetras 8,42 m

 Išnašos 

 Nuorodos 

 Utenio akmuo (panoramio.com) 
 Utenio akmuo saugoma.lt

Kategorija:Lietuvos rieduliai
Kategorija:Utenos rajono paveldas